2. ΝΟΜΟΣ 4451  της 23/23 Δεκ. 1929 (ΦΕΚ Α΄ 442)  Περί συστάσεως Υπουργείου Αεροπορίας.  Άρθρ.1.-Συνιστάται Υπουργείον Αεροπορίας.  Οσάκις η διεύθυνσις του Υπουργείου τούτου  ανατίθεται εις τον Πρόεδρον της Κυβερνήσεως  καθίσταται παρ’ αυτώ και Υφυπουργός, έχων  βαθμόν και αποδοχάς Υπουργού.  Ο Υφυπουργός ασκεί υπευθύνως όλα τα  καθήκοντα του αρμοδίου Υπουργού, πλην εκείνων  τα οποία ούτος ήθελε ρητώς επιφυλάξει δι’ εαυτόν,  αναπληρών και ολοκληρωτικώς τον Υπουργόν,  απόντα ή κωλυόμενον.  Δια του Α.Ν. 1671/1951 περί Υπουργ.  Συμβουλίου και Υπουργείων (τόμ. 1 σελ. 80)  κυρωθέντος υπό του Νόμ. 2113/1952, αι  αρμοδιότητες του Υφυπουργείου Αεροπορίας  υπήχθησαν εις το Υπουργείον Εθν. Αμύνης  (τόμ. 36 σελ. 5), ούτινος το άρθρ. 7  προβλέπει δυνητικώς θέσιν Υφυπουργού  Αεροπορίας.  Άρθρ.2.-Το Υπουργείον [της Αεροπορίας] είναι η  ανωτάτη διοικούσα Αρχή των αεροπορικών  δυνάμεων της Χώρας, ρυθμίζον και επιβλέπον  προσέτι πάσαν τη αεροπορικήν βιομηχανίαν και  συγκοινωνίαν της Ελλάδος.  Άρθρ.3-4.(Μεταβατικαί διατάξεις).  Άρθρ.5.-Επιτρέπεται εις τον Υπουργόν [της  Αεροπορίας] η πρόσληψις ιδιωτών ημεδαπών ή  αλλοδαπών, εγκρίσει του Υπουργικού Συμβουλίου,  κρινομένων υπό του τελευταίου τούτου ως  αναγκαίων (λόγω της ειδικής μορφώσεώς των) δια  την οργάνωσιν της Αεροπορίας.  Ειδικός βαθμός και αμοιβή ορίζεται δι’ αυτούς,  εγκρίσει του Υπουργικού Συμβουλίου, της εν τη  αεροπορία υπηρεσίας των μη δυναμένης να υπερβή  την διετίαν.  Άρθρ.6.-Η ισχύς του παρόντος Νόμου άρχεται  από της δημοσιεύσεώς του εις την Εφημερίδα της  Κυβερνήσεως, αι δε λεπτομέρειαι της εφαρμογής  του κανονισθήσονται δια Π.Δ/των.    